**z 8. novembra 2022,**

**ktorým sa mení a dopĺňa zákon č. 162/2015 Z. z. Správny súdny poriadok v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 162/2015 Z. z. Správny súdny poriadok v znení zákona č. 88/2017 Z. z., zákona č. 344/2018 Z. z., zákona č. 413/2019 Z. z., zákona č. 423/2020 Z. z., zákona č. 187/2021 Z. z., zákona č. 512/2021 Z. z., zákona č. 150/2022 Z. z. a zákona č. 151/2022 Z. z. sa mení a dopĺňa takto:

1. V § 312d písm. a) sa slová „politická strana alebo politické hnutie alebo“ nahrádzajú slovami „každá politická strana, každé politické hnutie alebo každá“ a za slová „kraja, alebo“ vkladá slovo „každý“.

2. V § 312e sa slová „vyhlásenia výsledku“ nahrádzajú slovami „zverejnenia celkových výsledkov“.

3. V § 312g ods. 1 sa slovo „povinný“ nahrádza slovom „oprávnený“.

4. V § 312g ods. 2 sa slová „ostatným účastníkom okrem žalobcu a žalovaného“ nahrádzajú slovom „žalovanému“, bodka na konci sa nahrádza bodkočiarkou a pripájajú sa tieto slová: „to neplatí, len čo bolo správnemu súdu predložené splnomocnenie, ktoré žalovaný udelil advokátovi na celé konanie, alebo splnomocnenie, ktorým si žalovaný ustanovil osobitného splnomocnenca na doručovanie písomností.“.

5. V § 312h odseky 2 a 3 znejú:

„(2) Správny súd môže žalobu odmietnuť aj vtedy, ak je zrejmé, že aj keby dôvody uvedené v žalobe podľa § 312f písm. e) boli pravdivé, nebolo by možné žalobe vyhovieť; prijať rozhodnutie o odmietnutí žaloby z tohto dôvodu možno len jednomyseľne. Ak správny súd žalobu neodmietol alebo nezastavil konanie, doručí žalobu žalovaným a vyzve ich na vyjadrenie k nej; súčasne si vyžiada všetky volebné dokumenty, a ak je to potrebné vypočuje svedkov a zadováži potrebné vysvetlenia a správy.

(3) Správny súd rozhoduje o žalobe spravidla bez pojednávania; pojednávanie môže nariadiť, ak to považuje za potrebné.“.

6. V § 312h ods. 4 a 6 sa vypúšťajú slová „na účely prípravy pojednávania“.

7. § 312h sa dopĺňa odsekom 7, ktorý znie:

„(7) Na vykonávanie dôkazov v konaní podľa tohto dielu sa vzťahuje § 124 ods. 1 a 2 prvá veta až tretia veta.“.

8. § 312i znie:

„**§ 312i**

Správny súd rozhodne o žalobe do 90 dní odo dňa doručenia žaloby.“.

9. Za § 493c sa vkladá § 493d, ktorý znie:

„**§ 493d**

**Prechodné ustanovenie k úpravám účinným dňom vyhlásenia**

Na konanie vo veciach ústavnosti a zákonnosti volieb do orgánov územnej samosprávy začaté predo dňom účinnosti tohto zákona sa použijú predpisy účinné odo dňa účinnosti tohto zákona.“.

**Čl. II**

Tento zákon nadobúda účinnosť dňom vyhlásenia.

prezidentka Slovenskej republiky

predseda Národnej rady Slovenskej republiky

predseda vlády Slovenskej republiky